લખનૌ હાઈકોર્ટમાં દયાશંકર સિંહે કરેલી અરજી અંગે ભાજપના પૂર્વ રાષ્ટ્રીય સંયોજક અને વરિષ્ઠ અધિવક્તા રાધવેન્દ્ર સિંહ રજૂઆત કરશે. દયાશંકર તરફથી અરજી દાખલ કરનારા અધિવકતા દિલીપકુમાર શ્રીવાસ્તવના જણાવ્યા અનુસાર અરજીમાં જણાવવામાં આવ્યું છે કે દયાશંકર સિંહ નિર્દોષ છે. અને રિપોર્ટમાં સ્પષ્ટ જણાવાયું છે કે તેમની સામે કોઈ ગુનો બનતો નથી. આ અંગે એવી પણ દલીલ થઈ હી છે કે બનાવનું સ્થળ મઉ છે. તેથી લખનૌમાં અરજી કેવી રીતે દાખલ થઈ શકે. સાથોસાથ જણાવવામાં આવ્યું છે કે એસસી,એસટી અધિનિયમ હેઠળ આ અંગે કોઈ ગુનો બનતો નથી. અરજીમાં જણાવાયા અનુસાર દયાશંકરને રાજકીય કિન્નખોરીથી આવા ષડયંત્રમાં ફસાવવામાં આવી રહ્યા છે.